Un fotbalist de la Ajax a fost arestat după ce şi-ar fi înjunghiat un membru al familiei. Riscă patru ani de închisoare.
Quincy Promes de la Ajax a fost arestat după ce şi-ar fi înjunghiat un membru al familiei. Incidentul s-a petrecut la o petrecere, în vară. Fotbalistul riscă până la patru ani de închisoare.
Quincy Promes, fotbalist la Ajax Amsterdam, şi-ar fi înjunghiat un membru al familiei şi a fost arestat, relatează De Telegraaf.Evenimentul s-ar fi petrecut în vară, însă victima a depus plângere abia în urmă cu o lună. Arestarea internaţionalului olandez a fost confirmată de un purtător de cuvânt al poliţiei: "Am aflat despre incident în urmă cu o lună. Atunci a fost începută o investigație, care a dus în această dimineață la arestare".Incidentul ar fi pornit de la o discuţie între Promes şi un membru al familiei, iar fotbalistul a folosit un cuţit. Chiar dacă victima a suferit răni grave, sursa citată menţionează că dacă celelalte persoane prezente la petrecere, întreg incidentul ar fi putut deveni unul cu adevărat tragic.Quincy Promes riscă cel mult patru ani de închisoare, potrivit legislaţiei în vigoare din Olanda. Sâmbătă seară, atacantul a jucat pentru echipa de club şi chiar a marcat, în meciul din campionat, împotriva celor de la Zwolle.În 2018, el a fost reţinut după ce şi-ar fi bătut soţia. În cele din urmă, a fost eliberat pe cauţiune.În vârstă de 28 de ani, Promes joacă la Ajax din 2019. Pentru naţionala Olandei are 46 de selecţii şi 11 goluri.